หุ้นแกว่งแคบปิดเช้าร่วง0.19จุด
ตลาดหุ้นไทยปิดภาคเช้าที่ระดับ &nbsp;764.02 จุด ลดลง 0.19 จุด
10 มิ.ย. 2553

ตลาดหุ้นไทยปิดภาคเช้าที่ระดับ  764.02 จุด ลดลง 0.19 จุด
ตลาดหุ้นไทยปิดภาคเช้าที่ระดับ 764.02 จุด ลดลง 0.19 จุด หรือ 0.02% มูลค่าการซื้อขาย  7,889.95 ล้านบาท โดยดัชนีเคลื่อนไหวในกรอบแคบๆ ก่อนปิดลงในแดนลบช่วงท้ายตลาด
นายพิชัย  เลิศสุพงษ์กิจ ผู้อำนวยการอาวุโส ฝ่ายการตลาด บริษัทหลักทรัพย์ธนชาต กล่าวว่า ภาพรวมตลาดหุ้นแกว่งตัวในกรอบแคบๆ เนื่องจากตลาดขาดปัจจัยสนับสนุน  แต่ราคาน้ำมันในตลาดโลกที่ปรับตัวเพิ่มขึ้น 3% กว่า ส่งผลให้หุ้นกลุ่มพลังงานมีแรงเก็งกำไรเข้ามาบ้าง แต่ก็สลับกับแรงขายทำกำไรออกมา 
"น้ำมันขึ้นแรงหลังจากจีนประกาศตัวเลขการส่งออกเดือนพ.ค.เติบโต 50% ดีกว่าที่ตลาดคาการณ์ว่าจะเติบโต 30% ทำให้ตลาดมั่นใจเศรษฐกิจเอเชียและจีนยังเติบโตได้ต่อเนื่อง และทำให้ความต้องการใช้น้ำมันเพิ่มขึ้น ส่งผลให้หุ้นเอเชียในช่วงเช้าดีดขึ้นในแดนบวกได้"นายพิชัย กล่าว
แนวโน้มช่วงบ่ายคาดว่าหุ้นยังคงแกว่งแคบๆ และมูลค่าการซื้อขายลดลง ซึ่งเห็นได้ชัดตั้งแต่ต้นสัปดาห์ และน่าจะเป็นนี้อีกระยะ เนื่องจากนักลงทุนต่างชาติเองคงยังไม่รีบเข้ามาลงทุนในหุ้นหรือสินทรัพย์เสี่ยงในช่วงนี้ อาจใช้เวลา 1-2 เดือนเพื่อรอประเมินปัญหาที่ผ่านมาของไทยจะถ่วงเศรษฐกิจและตลาดหุ้นมากน้อยแค่ไหน รวมถึงเงินอัดฉีดยุโรปที่ยังต้องรอความชัดเจนทำให้นักลงทุนยังไม่เพิ่มน้ำหนักลงทุนในสินทรัพย์เสี่ยงมากนัก
สำหรับแนวทางการปรองดองของรัฐบาลถือเป็นเรื่องที่ลดความเสี่ยงของการลงทุนในระยะยาวแต่ต้องดูว่าแผนปรองดองได้รับการปฏิบัติที่ดีมากน้อยแค่ไหน เป็นรูปธรมที่จะทำให้ความเสี่ยงของประเทศไทยลดลง 
กลยุทธ์การลงทุนในช่วงนี้แนะนำสำหรับผู้ที่ลงทุนสั้นให้ใช้จังหวะขึ้นขาย และลงค่อยรอซื้อ  โดยมองกรอบแนวต้านวันนี้ที่ 772 จุด และแนวรับ 750 จุด
สำหรับหุ้น 5 อันดับแรกที่มีมูลค่าการซื้อขายสูงสุด ได้แก่
IVL  ปิดที่  18 บาท เพิ่มขึ้น 0.20  บาท มูลค่าการซื้อขาย  542.43 ล้านบาท
PTT  ปิดที่  245 บาท ราคาไม่เปลี่ยนแปลง  มูลค่าการซื้อขาย  365.45 ล้านบาท
TCAP ปิดที่  25.50 บาท ลดลง 0.25 บาท มูลค่าการซื้อขาย 324.90  ล้านบาท
PTTCH ปิดที่  95.75 บาท ลดลง 0.25  บาท มูลค่าการซื้อขาย  305.51 ล้านบาท
KBANK ปิดที่ 89.75 บาท เพิ่มขึ้น 1  บาท มูลค่าการซื้อขาย  278.89 ล้านบาท